पाएं अपने शहर की ताज़ा ख़बरें और फ्री ई-पेपरडाउनलोड करें
अप्रैल में लगातार बढ़ने वाले कोरोना केसों की संख्या में मई के पहले दिन कमी दर्ज की गई। शनिवार को जिले में कोरोना के 229 नए केस आए। इससे पहले 5 अप्रैल को 202 मरीज आए थे। उसके बाद मरीजों की संख्या 230 से अधिक ही रही। शनिवार को अमृतसर में कोरोना से दम तोड़ने वालों की संख्या 8 रही। 23 अप्रैल के बाद यह पहला मौका है जब कोरोना से जान गंवाने वालों का आंकड़ा 10 से नीचे रहा है।
शनिवार को आए 229 मरीजों में 74 संपर्कवाले रहे। जिले में कोरोना के अब तक 32737 केस आए हैं। इनमें से 26626 ठीक हो चुके हैं जबकि अब तक 970 लोग दम तोड़ चुके हैं।
45 साल की महिला सहित 8 की मौत शनिवार को कोरोना से परमिंदर सिंह (64), मलकीत सिंह(87), मनजीत कौर (62), मनजीत कौर (65), पूजा (54), राजकुमार (55), अश्विनी (60), मंजू (45) की जान गई।
9391 लोगों को लगी वैक्सीन
शनिवार को 9391 लोगों को कोरोना वैक्सीन लगी। जिले में अब तक 2,89,592 लोगों को दोनों डोज लग चुकी हैं। 23966 हेल्थवर्करों को पहली व 13163 को दोनों डोज लगी हैं। 33493 फ्रंटलाइनर्स को पहली तो 12489 को दोनों डोज लगी हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn